
23-TA-303: Rīkojuma (grozījumu) projekts (Vispārīgais)
Grozījumi Ministru kabineta 2020. gada 15. jūlija rīkojumā Nr. 374 "Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 1. un 2. kārtas projektu sarakstu Eiropas Savienības fondu 2014.–2020. gada plānošanas periodam"

	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Anotācijas 1.3.apakšpunkta "Pašreizējās situācijas raksturojums" sadaļas "Problēmas apraksts"  4.punktā paskaidrots, ka 
Valsts ieņēmumu dienesta (turpmāk - VID) projekts "Nodokļu pakalpojumu automatizācija" ir apstiprināts ar MK 2021. gada 8. jūnija rīkojumu Nr. 407 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 59.0. versija)" ar kopējo apstiprināto finansējumu 3 284 600 euro un īstenošanas termiņu līdz 2023. gada 31. decembrim. Palielinot projekta finansējumu par 503 913 euro, tiks pilnveidota Valsts ieņēmumu dienesta pievienotās vērtības nodokļa gada deklarācijas un iedzīvotāju ienākuma nodokļa pārskata datu apstrādes un kvalitātes pārbaudes procesu automatizācija, nodrošinot ātrāku atbalstu un kvalitatīvākus pakalpojumus nodokļu maksātājiem, līdz ar to projekta kopējais finansējums palielinās uz 3 788 513 euro.
Informējam, ka nodokļu nomatīvajos aktos nav paredzēti šādi deklarāciju un pārskatu veidi -  Valsts ieņēmumu dienesta pievienotās vērtības nodokļa gada deklarācija un  iedzīvotāju ienākuma nodokļa pārskats.
Pievienotās vērtības nodokļa likuma 116.panta pirmā daļa noteic, ka pievienotās vērtības nodokļa deklarācija sastāv no deklarācijas par taksācijas periodu un deklarācijas pielikumiem. Minētā panta otrās daļas 6.punktā noteikts, ka pievienotās vērtības nodokļa deklarācijai ir pielikums - deklarācija par taksācijas gadu. 
Savukārt, likuma "Par iedzīvotāju ienākuma nodokli" 1.panta otrajā daļā noteikts, ka iedzīvotāju ienākuma nodoklis tiek aprēķināts un iemaksāts budžetā divējādā kārtībā: avansā, arī algas nodokļa veidā, un rezumējošā kārtībā, sastādot gada ienākumu deklarāciju, arī mikrouzņēmumu nodokļa un samazinātās patentmaksas veidā.
Ar MK 2021. gada 8. jūnija rīkojumu Nr. 407 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 59.0. versija)" apstiprinātā projekta "Nodokļu pakalpojumu automatizācija" aprakstā kā projekta 2.mērķis norādīts pilnveidot VID pamatdarbības procesu automatizāciju (M2). Darbībās projekta mērķu sasniegšanai cita starpā norādīta darbība -  izstrādāt VID IS uz mūsdienu informācijas tehnoloģijām balstītu efektīvas nodokļu samaksas termiņa pagarināšanas un nodokļu atmaksas funkcionalitāti. Kā projekta rezultāta rādītāji norādīti :
- Nodokļu maksātāja (turpmāk – NM) laiks gada ienākumu deklarācijas (turpmāk – GID) aizpildīšanai un iesniegšanai, īstenojot iedzīvotāju ienākuma nodokļa (turpmāk – IIN) pārmaksas automātisko atmaksu;
-Vidējais laiks pievienotās vērtības nodokļa (turpmāk – PVN) taksācijas perioda deklarācijas apstrādei un kvalitātes pārbaude vienam gadījumam. Kā sociālekonomiskais ieguvums norādīts VID darba laika ietaupījums, automatizējot PVN taksācijas perioda deklarācijas apstrādi un kvalitātes pārbaudi.
Pamatojoties uz minēto, lūdzam precizēt anotācijas 1.3.apakšpunkta sadaļas "Problēmas apraksts" 4.punktā norādīto informāciju atbilstoši nodokļu normatīvajos aktos lietotajai terminoloģijai un MK 2021. gada 8. jūnija rīkojumā Nr. 407 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 59.0. versija)" noteiktajam saturam.
Piedāvātā redakcija
-
	Liene Otto (VID)

	2.
	Anotācija (ex-ante)
1. Tiesību akta projekta izstrādes nepieciešamība 
	Priekšlikums
Lūdzam papildināt anotācijas sadaļu "Tiesību akta projekta izstrādes nepieciešamība" ar informāciju, kāda ir rīkojuma (grozījumu) projekta ietekme uz finansējuma saņēmējiem. 
Piedāvātā redakcija
-
	Sintija Gedvila (FM)

	3.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Sadaļas "Problēmas apraksts" 6.punktā norādīts, ka Būvniecības valsts kontroles biroja (turpmāk - BVKB) projekts "Būvniecības procesu un IS attīstība 2.kārta" ir apstiprināts ar MK 2019. gada 12. jūlija rīkojumu Nr. 346 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 54.0. versija)" ar kopējo apstiprināto finansējumu 3 855 000 euro un īstenošanas termiņu līdz 2023. gada 24. novembrim.
Vēršam uzmanību, ka grozījumi MK 2019. gada 12. jūlija rīkojumā Nr. 346, ar kuriem veiktas izmaiņas projekta finansējumā un termiņa pagarinājumā, nav vēl apstiprināti MK (TAP saskaņošanas procesā).   

 
Piedāvātā redakcija
-
	Guna Legzdiņa (CFLA)

	4.
	Anotācija (ex-ante)
8.1.2. uz valsts un pašvaldību informācijas un komunikācijas tehnoloģiju attīstību 
	Priekšlikums
Ņemot vērā, ka rīkojuma (grozījumu) projekts skar informācijas un komunikācijas tehnoloģiju attīstību, lūdzam papildināt anotācijas 8.1.2. sadaļu. 
Piedāvātā redakcija
-
	Sintija Gedvila (FM)

	5.
	Rīkojuma konsolidētā versija
1. Apstiprināt darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" (turpmāk – 2.2.1.1. pasākums) un 2.2.1.2. pasākuma "Kultūras mantojuma digitalizācija" projektu iesniegumu atlases 1. kārtas (1. pielikums) un 2. kārtas (2. pielikums) projektu sarakstu Eiropas Savienības fondu 2014.–2020. gada plānošanas periodam.
	Priekšlikums
Lūdzam aizstāt rīkojuma 1. punktā vārdus "Eiropas Savienības fondu" ar vārdiem "Eiropas Savienības struktūrfondu un Kohēzijas fonda" pirms skaitļiem "2014.-2020." atbilstoši Eiropas Savienības struktūrfondu un Kohēzijas fonda 2014.—2020.gada plānošanas perioda vadības likumam. 
Piedāvātā redakcija
-
	Sintija Gedvila (FM)



